Diari Oficial de la Generalitat Valenciana


Sumari del DOGV 6136, del 03-11-2009 (2009/12387)

RESOLUCIÓ de 28 d'octubre de 2009, del director general de Relacions amb les Corts i Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni de col·laboració entre el Ministerio de Industria, Turismo y Comercio i l'Institut de la Petita i Mitjana Indústria de la Generalitat Valenciana (IMPIVA) per a realització de la jornada Dia de la Persona Emprenedora.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6136

Data del DOGV
:   03-11-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/12775


Data del document
:   28-10-2009

Organisme emissor
:   Conselleria d'Indústria, Comerç i Innovació

Tipus de document
:   Resolució

Descriptors 

:   * administració central
    * distinció honorífica
    * cooperació administrativa
    * empresari
    * política de l'empresa

RESOLUCIÓ de 28 d'octubre de 2009, del director general de Relacions amb les Corts i Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni de col·laboració entre el Ministerio de Industria, Turismo y Comercio i l'Institut de la Petita i Mitjana Indústria de la Generalitat Valenciana (IMPIVA) per a realització de la jornada Dia de la Persona Emprenedora.  
 [2009/12013]  
El Industria, Turismo y Comercio i l'Institut de la Petita i Mitjana Indústria de la Generalitat Valenciana (IMPIVA) han subscrit, després de la tramitació prèvia reglamentària, el 30 d'abril de 2009, un conveni de col·laboració per a realització de la Jornada "Dia de la Persona Emprenedora".  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 2055/2009, i que figura com a annex d'esta resolució.  
València, 28 d'octubre de 2009.- El director general de Relacions amb les Corts i Secretariat del Consell: Ángel Mompó Romero.  
Conveni de col·laboració entre el Ministeri d'Indústria, Turisme i Comerç, direcció general de Política de la Petita i Mitjana Empresa i l'Institut de la Petita i Mitjana Indústria de la Generalitat Valenciana (IMPIVA) per a la realització de la jornada Dia de la Persona Emprenedora en maig de 2009  
València, 30 d'abril de 2009  
Reunits  
D'una banda, Estela Gallego Valdueza, directora general de Política de la Petita i Mitjana Empresa, càrrec que ostenta en virtut del nomenament efectuat per Reial Decret 763/2008, de 9 de maig, actuant en representació de l'administració General de l'Estat (Ministeri d'Indústria, Turisme i Comerç) i en virtut de les competències delegades pel Ministre d'Indústria, Turisme i Comerç (Ordre ITC/3187/2004, de 4 d'octubre, BOE del 6 d'octubre de 2004), ratificada per Ordre ITC/1332/2008, de 12 de maig, BOE de 14 de maig.  
D'una altra, Belén Juste Picón, consellera d'Indústria, Comerç i Innovació, actuant en nom i representació de l'Institut de la Petita i Mitjana Indústria de la Generalitat Valenciana (IMPIVA) en qualitat de Presidenta d'este, en virtut del que disposa l'article 5.2.f) del Decret 111/2004, de 2 de juliol, del Consell de la Generalitat, pel qual s'aprova el Reglament de l'IMPIVA.  
La Direcció General de Política de la PIME (DGPIME) i l'Institut de la Petita i Mitjana Indústria de la Generalitat Valenciana (IMPIVA) (en endavant les parts) es reconeixen recíprocament competència per tal de subscriure el present Conveni i en la seua virtut  
Manifesten  
1. Que la DGPIME és el centre directiu responsable de l'elaboració i aplicació de les polítiques de suport i promoció de l'activitat de les petites i mitjanes empreses, encaminades a la millora de la competitivitat d'estes. Per tal d'aconseguir estos objectius exerceix la funció, entre altres, de dur a terme actuacions de sensibilització i promoció de la iniciativa emprenedora segons la lletra l, de l'apartat 1, de l'article 14 del RD 1182/2008, d'11 de juliol, pel qual es desenvolupa l'estructura orgànica bàsica del Ministeri d'Indústria, Turisme i Comerç.  
2. Que la Conselleria d'Indústria, Comerç i Innovació, a través de l'Institut de la Petita i Mitjana Indústria de la Generalitat Valenciana (IMPIVA), entitat adscrita a la Conselleria d'Indústria, Comerç i Innovació, basant-se en allò que estableix l'article 2 del Decret 111/2004, de 2 de juliol, del Consell de la Generalitat, pel qual s'aprova el seu Reglament, es proposa reforçar el teixit productiu de la Comunitat Valenciana impulsant la innovació en tots els aspectes de l'activitat empresarial, en particular pel que fa a l'aparició de noves empreses que duen a terme activitats d'alt valor afegit basades en la tecnologia i el coneixement especialitzat. Amb este fi anima el creixement del nombre de vocacions empresarials i promou la creació d'empreses, impulsant mitjançant diversos programes la generació d'idees a partir dels resultats de les activitats de R+D d'Universitats i Instituts Tecnològics.  
3. Que en el 2006 la DGPIME va posar en marxa la iniciativa «Emprendemos Juntos» per a la celebració de la Jornada denominada Dia de l'Emprenedor en tot el territori nacional. «Emprendemos Juntos» s'ha convertit des d'aquell moment en una iniciativa de referència i una marca reconeguda que significa l'actuació conjunta de diferents organismes a favor de les persones emprenedores.  
Coincidents els fins de les parts i, dins del marc de les seues competències, consideren d'interés col·laborar en l'organització conjunta d'una jornada de suport i reconeixement a les persones emprenedores dins del seu àmbit territorial, de conformitat amb les següents bases:   
Primera. Objecte del conveni de col·laboració  
L'objecte del present Conveni és regular les relacions de col·laboració entre les parts per a l'organització del «Dia de la Persona Emprenedora» (en endavant «la Jornada»), que tindrà lloc a València el dia 7 de maig de 2009, dins del marc de la quarta edició de la iniciativa «Emprendemos Juntos» promoguda pel Ministeri d'Indústria, Turisme i Comerç (MITYC), a través de la DGPIME.  
Segona. Concepte i finalitat de la jornada  
Les parts conceben la Jornada com a una trobada d'abast territorial en la qual les persones emprenedores i empresàries puguen compartir coneixements, experiències, tant d'èxit com de fracàs, testimonis, així com participar en activitats encaminades a potenciar la creació d'empreses, la seua consolidació i internacionalització, a millorar el nivell de competitivitat i ús de les noves tecnologies, a estimular el desenvolupament de xarxes de treball conjunt entre els àmbits acadèmic i empresarial i a afavorir la col·laboració empresarial.   
Tercera. Principis d'actuació  
La DGPIME y l'IMPIVA col·laboraran en tot moment d'acord amb els principis de bona fe i eficàcia perquè la Jornada es puga realitzar amb èxit.  
Quarta. Compromisos de les parts  
Les parts, en la seua qualitat de promotores de la Jornada i dins del marc de la quarta edició de la iniciativa «Emprendemos Juntos», adquireixen els següents compromisos:  
- La DGPIME  
o Finançarà el 40% de les despeses d'organització de la Jornada, amb un límit de 100.000 € (IVA inclòs).  
o Finançarà, en els termes que s'estableixen en la clàusula següent, l'anunci de cada Jornada en premsa escrita1. Esta aportació tindrà caràcter complementari a les campanyes de publicitat que duen a terme les Entitats organitzadores dins del seu àmbit territorial.  
o Elaborarà la imatge gràfica i l'eslògan de la quarta edició de la iniciativa i el seu manual gràfic, que facilitarà a totes les entitats organitzadores perquè puguen aplicar el concepte creatiu tal com es disposa a l'Annex.   
o Publicarà el calendari de totes les Jornades que es realitzen en el marc d'esta iniciativa.   
o Mantindrà actualitzat el web www.emprendemosjuntos.es i s'encarregarà de la gestió dels seus continguts.   
o Donarà el suport tècnic i institucional necessari a les entitats organitzadores de les Jornades.  
- L'IMPIVA:  
o Organitzarà la Jornada en el seu àmbit territorial, segons els seus propis criteris, objectius i metodologia, però complint els requeriments mínims recollits a l'Annex I.  
o Utilitzarà la imatge publicitària i l'eslògan de la quarta edició de la iniciativa «Emprendemos Juntos» segons els requisits especificats a l'Annex.  
o El logotip i la direcció web d'«Emprendemos Juntos» es col·locaran en lloc visible en qualsevol tipus de material relatiu a la Jornada (programes, elements promocionals, etc.), així com en els anuncis publicitaris que es facen en diferents suports (premsa, ràdio, TV, Internet).   
o En les notes de premsa, comunicats, estudis i altres manifestacions similars sobre la Jornada es farà referència al Ministeri d'Indústria, Turisme i Comerç com a promotor de la Jornada.   
o Col·laborarà amb el manteniment de la pàgina www.emprendemosjuntos.es mitjançant l'aportació de continguts indispensables i actualitzats sobre la Jornada segons s'especifica a l'Annex.  
o Entregarà a la DGPIME, en documento separat, una memòria descriptiva de l'organització de la Jornada on es concreten les previsions d'execució dels requeriments mínims de l'Annex I, així com el desglossament de les despeses previstes i el seu repartiment de finançament, amb especificació de la inversió total d'altres possibles patrocinadors.   
Quinta. Finançament de l'organització i publicitat jornada  
IMPIVA rebrà de la DGPIME, de conformitat amb els conceptes que s'especifiquen a continuació, les següents quantitats:  
1er Per organització de la Jornada, el 40% de l'import de dita organització, amb un màxim de 100.000 € (IVA inclòs).   
2n Per la compra d'espais publicitaris en premsa escrita per tal d'anunciar la Jornada, la quantitat màxima de 50.000 € (IVA inclòs).  
En conseqüència, el compromís de despesa màxima assumit per la DGPIME és de 150.000 € (IVA inclòs), quantitat resultant de la suma de 100.000 € (40% de les despeses d'organització) i de 50.000 € com a aportació complementària per a les despeses d'insercions en premsa escrita per a publicitat de la Jornada, tot això segons memòria adjunta.  
Sexta. Justificació i pagament de la despesa  
En ambdós supòsits la justificació documental estarà acompanyada de les corresponents factures.  
A més, la justificació de les despeses per a la compra d'espais publicitaris s'haurà de completar amb l'original o fotocòpia de cada anunci de la Jornada en premsa escrita que s'haja realitzat amb càrrec a la quantitat compromesa.  
Per part de la DGPIME, es comprovarà, especialment, l'aplicació de la imatge de l'edició i del logotip de la iniciativa Govern d'Espanya/MITYC/Emprendemos Juntos (es facilitarà al manual d'aplicació gràfica). En qualsevol cas este logotip haurà de ser visible, llegible i d'idèntiques dimensions que els d'altres entitats patrocinadores.  
Realitzades les comprovacions pertinents per la DGPIME d'ambdues justificacions, esta abonarà, en pagament únic, la quantitat de 150.000 euros (IVA inclòs), com a màxim, a la Entitat firmant.  
En el cas que les despeses finalment certificades pels dos conceptes tinguen un import inferior al previst inicialment, la DGPIME finançarà únicament la part proporcional de les despeses realment justificades i certificades.  
Per tal de fer front a este compromís financer existeix crèdit suficient en el Pressupost de Despeses de la Direcció General de Política de la PIME per a l'any 2009, aplicació pressupostària 10.53.761R.365.  
Sèptima. Igualtat entre dones i homes  
Les parts consideren que la marca «Emprendemos Juntos» engloba totes les persones que es reconeixen emprenedores i creadores d'empreses i que el nom de la Jornada «Dia de l'Emprenedor» està assentat i reconegut en tot el territori nacional pel públic objectiu.   
Els informes dels resultats2 de les Jornades celebrades en edicions anteriors mostren que la participació en elles d'homes i dones és paritària, cosa que avala els esforços de les entitats organitzadores i de la DGPIME per tal d'aconseguir que, tant els continguts de les Jornades com els diferents elements de comunicació, respecten el principi d'igualtat entre homes i dones.  
No obstant això, les parts han valorat les suggerències rebudes per les organitzacions de dones empresàries en el sentit de modificar la denominació de la Jornada perquè no figure exclusivament en masculí, sense trobar, de moment, una denominació completament satisfactòria que puguen assumir totes les entitats organitzadores en tot el territori nacional.   
En vista d'això, cada entitat organitzadora, en esta edició, optarà entre les dues versions que ja estan reconegudes pel públic objectiu: Dia de l'Emprenedor i Dia de la persona emprenedora.  
Així mateix, s'intentarà que les accions de comunicació (notes de premsa, convocatòries, articles i notícies en mitjans, etc.) reforcen el missatge que esta iniciativa de suport a les persones emprenedores està dirigida tant a les dones com als homes.   
Octava. Comissió mixta  
Per al seguiment del conveni, la resolució de possibles controvèrsies i eventuals discrepàncies que puguen sorgir en relació al contingut, la interpretació i l'execució del present acord es constituirà una Comissió mixta paritària integrada per dos representats de cada una de les parts.  
Novena. Seguiment de la iniciativa «Emprendemos Juntos»  
Amb el fi de fer un seguiment de la iniciativa «Emprendemos Juntos», l'IMPIVA, una vegada finalitzada la seua Jornada, presentarà a la DGPIME un informe de resultats del seu esdeveniment de conformitat amb el llistat d'indicadors adjunt (Annex II).   
L'informe s'haurà de presentar en un termini de 10 dies a partir del dia següent a la celebració de l'esdeveniment.  
Deu: abast i vigència del Conveni de col·laboració  
El present Conveni se circumscriu exclusivament a la realització de l'objecte que s'especifica en ell i de conformitat amb l'Annex I. Estarà vigent des de la data de la seua firma fins a la seua liquidació, després de la conformitat prèvia de la documentació per part de la DGPIME.   
Onze: extinció del Conveni de col·laboració  
A més de la seua extinció per compliment, també seran causa d'extinció la seua resolució per mutu acord o l'incompliment d'alguna de les seues clàusules. En estos últims supòsits la DGPIME només estarà obligada a abonar les despeses realitzades, amb conformitat prèvia, fins a la data d'interrupció del Conveni.  
Dotze: jurisdicció  
Este Conveni té naturalesa administrativa i es pot impugnar davant l'ordre jurisdiccional contenciós administratiu. En virtut del disposat en l'article 4.1.c de la Llei 30/2007, de 30 d'octubre, de Contractes del Sector Públic, el present negoci queda exclòs del seu àmbit d'aplicació.  
I en prova de conformitat amb els seus termes, subscriuen el present Conveni, per triplicat, al lloc i en la data indicats en l'encapçalament.  
La directora general de Política de la Petita i Mitjana Empresa: Estela Gallego Valdueza  
La presidenta de l'IMPIVA: Belén Juste Picón  
Pressupost  
Dia de la Persona Emprenedora 2009  
a la Comunitat Valenciana  
Es considera un pressupost orientatiu mínim de 250.000 € per a l'organització i celebració del Dia de la Persona Emprenedora.  
El finançament del Dia de l'Emprenedor estarà a càrrec del Ministeri d'Indústria, Turisme i Comerç, al 40% amb un màxim de 100.000 euros, de la Generalitat Valenciana, a través de l'IMPIVA, i de les Entitats Patrocinadores i col·laboradores que finalment decidisquen participar-hi.   
Al igual d'altres esdeveniments de característiques similars, se sol·licitarà la col·laboració d'altres administracions i/o entitats empresarials i/o financeres les quals, en qualsevol cas, se sumarien a les aportacions ja previstes en el Conveni entre IMPIVA i el Ministeri.  
El desglossament orientatiu de despeses previstes era el següent:  
Capítols Pressupost (?)  
Programa (Organització) 36.000   
Promoció 60.000   
Reconeixement 9.000  
Protocol 10.000  
Secretària Tècnica 63.000  
Infraestructura 72.000  
Total 250.000 €   
A més, el Ministeri d'Indústria, Turisme i Comerç aportarà per a la compra d'espais publicitaris en premsa escrita per tal d'anunciar la Jornada 50.000 euros (IVA inclòs).  
Publicitat Ministeri 50.000  
Resum aportació DGPIME  
 Organització de la Jornada 100.000,00 €  
 Aportació complementària per a  
publicitat en premsa 50.000,00 €  
Límit màxim de la despesa assumida per la  
Direcció General de Política de la PIME 150.000,00 €  
ANNEX I  
Requisits mínims  
Organització de la Jornada   
1) L'entitat organitzadora inclourà en la seua Jornada, com a mínim, quatre activitats de les suggerides en les següents àrees:   
- Àrea de coneixement: conferències, xerrades, taules redones, debats, etc.  
- Àrea de formació pràctica:   
o tallers sobre competències, habilitats i capacitats.  
o tallers per a fer conéixer el treball dels centres i parcs tecnològics i universitats, així com les formes de col·laboració amb el món empresarial.  
o tallers per a intercanviar idees, per a conéixer experiències de persones emprenedores; per a assessorar sobre diferents àmbits relacionats amb les PIME o amb la iniciativa emprenedora.  
- Àrea de reconeixement a través de premis, mencions, homenatges, testimonis de persones emprenedores i/o empresàries de reconegut prestigi amb experiències d'èxit/fracàs, etc.  
- Àrea de difusió:  
o de programes i iniciatives públiques sobre els temes propis de la Jornada.  
o de formes de finançament, fórmules de garanties i productes financers.  
o de xarxes de cooperació empresarial.  
o de formes d'accés i suport a la internacionalització.  
o d'assessorament i informació sobre serveis de suport avançats i de qualitat.   
- Àrea d'activitats lúdiques i de distensió on el públic assistent puga descobrir/manifestar les seues capacitats i habilitats.  
2) L'entitat organitzadora, a partir de la seua experiència prèvia de les edicions anteriors, i amb el fi de perfilar amb major nitidesa el públic objectiu i de potencia empreses que cresquen en capacitats, procurarà renovar els continguts de la Jornada incorporant-hi, per exemple:   
- la presència de serveis de suport avançats i de qualitat.  
- la col·laboració de les institucions del coneixement, la investigació, la innovació i la transferència de tecnologia.  
- la presència de centres i parcs tecnològics, universitats, escoles de negoci o altres institucions col·laboradores.  
3) L'entitat organitzadora procurarà que en algunes de les activitats es destaquen aspectes com:  
- el paper clau dels vivers i incubadores d'empreses en parcs tecnològics.  
- la dimensió internacional de les oportunitats empresarials.  
- la dimensió europea de la iniciativa emprenedora.   
- la vinculació de la Jornada a una estratègia global emprenedora a la comunitat autònoma o entitat local corresponent, involucrant el major nombre d'entitats patrocinadores del seu àmbit territorial.  
4) La Jornada podrà estar impulsada per diverses entitats promotores; una d'estes sempre serà la Direcció General de Política de la PIME (DGPIME) del Ministeri d'Indústria, Turisme i Comerç. En qualitat de promotora la DGPIME comptarà amb la possibilitat d'ús d'un espai per al seu estand en les mateixes condiciones que la resta de les entitats promotores.  
5) A fi d'aconseguir un major abast i extensió de l'esdeveniment s'haurà de comptar amb la col·laboració d'un òrgan, entitat o institució de cada un dels següents àmbits:   
- Administració General de l'Estat.  
- Administració Regional.  
- Administració Local.  
- Universitats i/o escoles de negocis.  
- Agents socials (sindicats i patronals).  
- Cambres de comerç o similar.  
Imatge i publicitat  
1) En compliment de la clàusula quarta del Conveni de col·laboració, la imatge, l'eslògan de la quarta edició i el web www.emprendemosjuntos.es hauran de figurar:  
- en tots els elements publicitaris (anuncis, enllaços web, decoració dels recintes, frontals de taules, estands, etc.).  
- en el material de papereria i cartells (programes, carpetes, bosses, sobres, etc.).  
- en les campanyes de publicitat que es realitzen en els diferents mitjans, i  
- en les escenografies que es munten en els diferents actes.   
2) Per a les aplicacions respectives s'utilitzarà el manual gràfic que facilitarà la DGPIME.   
3) En relació amb l'anunci de cada Jornada que, amb caràcter complementari, assumeix la DGPIME i, a efectes de coordinar la seua planificació, cada entitat organitzadora nomenarà una persona responsable del seu pla de comunicació. La DGPIME durà a terme esta funció a través de la central de mitjans contractada per al dit efecte, que es coordinarà amb la persona responsable en l'entitat organitzadora.  
Públic objectiu  
El públic objectiu de la Jornada són les persones que tenen en ment la creació d'un projecte empresarial, aquelles que l'estan posant en marxa i aquelles que ja gestionen noves empreses i volen fer-les créixer.  
Però a més, tenint en compte que un dels objectius de la Jornada és estendre la iniciativa emprenedora, també formen part d'este objectiu les persones que són potencialment emprenedores, com ara joves, universitaris, investigadors, escolars, professionals en actiu i persones en situació de desocupació.   
Compromís amb la Unió Europea  
Dins del marc del Fons de Desenvolupament Regional de la UE i, concretament, en el tema prioritari 09 «Altres mesures destinades a fomentar la investigació i la innovació i l'esperit empresarial en les petites empreses», la DGPIME podrà optar al reintegrament de part dels fons del seu pressupost propi destinats a col·laborar en la organització de les Jornades.  
Per tal d'accedir a esta possibilitat la Comissió Europea exigeix, a priori, situar en els elements d'informació i publicitat l'emblema de la Unió Europea, amb el caràcter de patrocinador de l'actuació.  
Per això les entitats organitzadores dels àmbits territorials especificats a continuació tindran en compte en els dits elements publicitaris este requisit de la Unió Europea.  
- Objectiu convergència: Andalusia, Extremadura, Galícia, Castella-la Manxa  
- P.out: Astúries, Múrcia, Ceuta i Melilla  
- P.in: Castella i Lleó, Comunitat Valenciana i Illes Canàries  
Setmana Europea de la PIME 2009  
Amb motiu de la celebració d'esta iniciativa europea, les entitats organitzadores que ho desitgen podran situar el logotip i elements identificadors de la Setmana Europea de la PIME que facilita la Comissió Europea en els seus elements publicitaris i de difusió, amb el compliment previ dels requisits que la Comissió ha fixat. La coordinació estarà a càrrec de la DGPIME, que és el punt nacional de contacte i l'entitat competent per tal de donar la conformitat/aval als esdeveniments que s'acullen a esta iniciativa.  
AE/02/11/2009  
Annex II  
Indicadors per a l'informe de resultats  
d'«Emprendemos Juntos» 2009  
Indicadors globals   
Nombre d'assistents total   
Nombre d'activitats programades  
Tipus d'activitat:   
Coneixement  
Formatives  
Reconeixement  
Difusió  
Lúdiques  
Altres:  
Informatives  
Motivadores/«Ganxo»  
Networking  
Nombre d'entitats col·laboradores   
Nombre de ponents   
Tipus de ponent:   
Institucionals  
Professionals  
Testimonials (Emprenedors)  
Altres indicadors d'activitat   
Nombre d'assistents en activitats:  
de coneixement (conferències, xerrades, taules redones, etc.)  
de formació pràctica (tallers d'assessorament, d'habilitats, etc.)  
de reconeixement (premis, mencions, testimonis, etc.)  
de difusió (programes públics, formes de finançament, cooperació empresarial, accés a la internacionalització, etc.)  
lúdiques i de distensió (premis, concursos, jocs, etc.)  
Altres dades d'activitat que cada comunitat autònoma considere oportú afegir-hi.  
Perfil assistents   
Sexe H / D  
Edat < 25 anys  
entre 25 i 34  
entre 35 i 45  
> 45 anys  
Situació laboral  
Assalariat/a   
Desocupat  
Emprenedor/a  
Estudiant  
Lloc de procedència  
Capital de província / capital autonòmica  
Població de més de 20.000 habitants  
Població de menys de 20.000 habitants  
Entitats   
Nombre de promotores   
Nombre de patrocinadores   
Nombre de col·laboradores   
D'elles:  
Nombre d'universitats/escoles de negoci  
Nombre d'organitzacions sindicals/patronals  
Nombre d'entitats de finançament  
Nombre d'entitats públiques  
Avaluació d'activitats   
Avaluació per tipus d'activitat   
Avaluació general de la Jornada   
Varietat de les activitats oferides  
Qualitats dels experts/es  
Durada de les sessions  
Aportacions de testimonis  
Utilitat dels continguts  
Coordinació general  
% enquestats que tornaria a vindre   
Impacte mediàtic   
Nombre d'insercions d'anuncis de la Jornada en premsa escrita   
Nombre d'articles apareguts en premsa escrita relacionats amb la Jornada  
Nombre d'articles sobre la Jornada, apareguts en premsa d'àmbit territorial, que facen referència a la iniciativa «Emprendemos Juntos»  
Nombre d'anuncis en TV/ràdio sobre la Jornada  
Nombre d'entrevistes/notícies en TV/ràdio sobre la Jornada  
Nombre d'entrevistes/notícies en TV/ràdio sobre la Jornada amb referència a la iniciativa «Emprendemos Juntos».  
% de persones inscrites a través de l'anunci en premsa  
% de persones inscrites a través d'Internet   
% de persones inscrites a través d'altres mitjans  
Mitjançant quin mitjà va conéixer la convocatòria de la Jornada:  
- Mitjans de comunicació  
- Webs institucionals  
- Web de suport a l'emprenedor  
- Altres webs divulgatives  
- Servei Regional / Local de Suport a l'Emprenedor  
- Mailing institucional; quina institució-  
- Altres mitjans  
Cultura Emprenedora  
Quina paraula associes al fet d'emprendre-  
Quin motiu tindries per a emprendre-  
Quin risc fonamental trobes en emprendre-  
Quina dificultat fonamental trobes per tal d'emprendre-  
Com valores la figura de la persona que decideix emprendre-   
Una persona emprenedora de referència:   
Generació de xarxa:  
Nom de trobades entre emprenedors i:  
a) altres emprenedors  
b) experts  
c) serveis de suport  
Descriure altres trobades, en cas d'haver-hi, entre institucions del territori.  
1 Premsa escrita són els diaris d'informació general, inclosos els diaris gratuïts, i premsa econòmica o especialitzada. També es poden incloure anuncis en revistes econòmiques.  
2 Es poden consultar en www.emprendemosjuntos.es